Jавно предузеће”Комуналац“

Вука Караџића 45

Ириг

Комисија за јавну набавку

Број:12/19

Ириг,28.10.2019.године

Тел.022/461-303

Фах:022/461-806

На основу члана 63. Закона о јавним набавкама („Службени гласник РС“број 124/2012, 14/2015, 68/2015), Комисија за јавну набавку образована Решењем директора број 12/19 од 22.10.2019.године- сачинила је

ПОЈАШЊЕЊЕ

КОНКУРСНЕ ДОКУМЕНТАЦИЈЕ

ЗА ЈАВНУ НАБАВКУ УСЛУГА – Набавка услуга**-Услуге обезбеђења депоније**,

БР.ЈН 12/19

Дана 24.10.2019.године примили смо мејлом допис у којима се траже додатне информације/појашњење у вези Конкурсне документације-Набавка услуга**-Услуге обезбеђења депоније**, у оквиру којег су постављена следећа питања:

Питање број 1.

Да ли имате одрађен Акт о процени ризика у заштити лица имовине и пословања, за предметну јавну набавку број 12/19? Питање гласи да ли имате одрађен горе поменути елеборат ДА или НЕ, не односи се на његов садржај у складу са чланом 5.УРЕДБА О БЛИЖИМ КРИТЕРИЈУМИМА ЗА ОДРЕЂИВАЊЕ ОБАВЕЗНО ОБЕЗБЕЂЕНИХ ОБЈЕКАТА И НАЧИНУ ВРШЕЊА ПОСЛОВА ЊИХОВЕ ЗАШТИТЕ ("Сл. гласник РС", бр. 98/2016), као и са Законом о приватном обезбеђењу (измене и допуне) где је јасно назначено да правна лица која врше услугу приватног обезбеђења немогу склопити Уговор ако корисник услуга не поседује акт о процени ризика у заштити лица имовине и пословања на начин не мањим од мера из самог акта које произилазе - а који представља пословну тајну. За локације којa je предмет Јавне набавке, (ако имате одрађен Акт о процени ризика у заштити ЛИП , молим да унесете односно измените конкурсну документацију са назнаком у коју групи угрожености сте сврстани односно који је ниво ризика). У супротном да немате одрађен Акт, у складу са доле наведен ( а где сте били у Законској обавези Ваш рад усагласити са доле поменуим Законом, Уредбом Правилницима још 2017) ,молим да обуставите јавну набавку у складу са Законом ЈН члан 109, до израде поменутог Акта,или да одрадите све супротно важећим Законима, Правилницима,Уредбом и прописима : У складу са чланом 34. Закона о приватном обезбеђењу; Уредбом оближим критеријумима за одређивање обавезно обезбеђених објеката и начину вршења послова њихове заштите ; На основу члана 67. Став 2. Закона о одбрани ("Службени гласник РС", број 116/07) и члана 43. став 1. Закона о влади ("Службени гласник РС", број 55/05, 71/05 - исправка, 101/07 и 65/08), на основу члана 5. став 4. Закона о приватном обезбеђењу ("Службени гласник РС", број 104/13 и 42/15) и члана 42. став 1. Закона о Влади ("Службени гласник РС", број 55/05, 71/05 исправка, 101/07, 65/08, 16/11, 68/12 -УС, 72/12, 7/14 - УС и 44/14); На основу члана 33. став 2. Закона о приватном обезбеђењу ("Службени гласник РС", број 104/13), Правилник о начину вршења послова техничке заштите и коришћења техничких средстава"Службени гласник РС", број 19 од 20. фебруара 2015. 2015 - каже се да се заштита врши применом мера физичке, техничке и физичко-техничке заштите, на основу акта о процени ризика у заштити лица, имовине и пословања.

Питање број 2.

Ако имате одрађен Aкт о процени ризика у заштити лица имовине и пословања, да ли сте јавну набавку усагласили са поменутим актом у смислу потребног броја извршиоца службеника обезбеђења и техничке заштите из разлога јер на основу измена и допуна Закона о приватном обезбеђењу даваоц услуга је у прекршају ако потпише Уговор са корисником услуга мањим од прописаних мера у самом Акту о процени ризика у заштити ЛИП.(казна предвиђена за даваоца услуга ФТО је од 500.000,00 - 2.000.000,00), односно ако немате израђен акт о процени ризика у заштити лица имовине и пословања ни једно лиценцирано правно лице несме да потпише Уговор о пружању услуга предметне јавне набавке јер у том случају крши Закон о приватном обезбеђењу, те у складу стим молим да обуставите јавну набавку до израде поменутог елебората.

Питање број 3.

Пошто нам је познато да на објекту постоји систем техничке заштите:

Да ли поседујете план система техничке заштите,пројектну документацију израђени од стране лиценцираног лица од стране МУП РС као и уговор о обавезном одржавању?.

На основу члана 63. Закона о јавним набавкама („Сл. гласник РС” бр. 124/2012, 14/2015,68/2015)Комисија за јавну набавку**-** Набавка услуга-**Услуге обезбеђења депоније ,** доставља додатне информације/појашњење на постављена питања:

**Oдговор на питања:**

У члану 63. Став2.Закона о јавним набавкама прописано је да заинетесовано лице може у писаном облику тражити од наручиоца додатне информације или појашњење у вези са припремањем понуде, при чему може да укаже наручиоцу и на евентуалне уочене недостатке и неправилности у конкурсној документацији.

Ваша постављена питања се не односе на поступак јавне набавке нити на садржину конкурсне документације,односно Ви не тражите додатне информације или појашњење која се тичу самог припремања понуде,већ покушавате да наручиоцу укажете на одређене обавезе правних лица у вези са Законом о приватном обезбеђењу.Из постављених питања очигледно је да Ви не указујете наручиоцу на евентуалне недостатке и неправилности у предметној конкурсној документацији на шта имате право у складу са Законој о јавним набавкама,већ покушавате да контролишете наручиоца да ли поштује Закон о приватном обезбеђењу.

Како је Законом о приватном обезбеђењу („СЛ.гласникРС“број104/13, 42/15 и 87/18)регулисано да надзор над применом овог Закона врши Министарство унутрашњих послова и надлежне инспекцијске службе,очигледно је да надзор није у делокругу заинтересованог понуђача.

Сматрамо да је предметна јавна набавка сачињена у целости у складу са Законом о јавним набавкама и Правилником ообавезним елементима конкурсне документације у поступцима јавних набавки и начину доказивања испуњености услова и другим позетивним прописима,те Законом о приватном обезбеђењу и потребама наручуоца.

Ово појашњење представља саставни део конкурсне документације.

Појашњење Конкурсне документације без одлагања објавити на Порталу управе за јавну набавку, на интернет страници Наручиоца.

KOMИCИJA 3А JABHУ НАБАВКУ